Palea Epidauros

Palea Epidauros, gr. Παλαιά Επίδαυρος (Starý Epidauros) je mesto v Grécku, na Peloponéze, v kraji Argolida. 

Žije tu okolo 1 800 obyvateľov. Nachádza sa tesne pri starovekom meste Epidauros. Neďaleké mestá sú Nea Epidauros, Ligurio, Dimena, Trachia.

Mesto Palea Epidauros bolo založené v roku 1733 na mieste starovekého mesta podľa ktorého bolo aj pomenované. Leží v blízkosti mora a má dve turistické pláže. Okrem neďalekého slávneho epidaurského divadla sa tu na polostrove Nisi nachádza aj tzv. malé epidaurské divadlo, tiež zo staroveku. V obidvoch divadlách sa na jar a v lete konajú rôzne hudobné slávnosti. Bolo tu tiež objavené pohrebisko šachtových hrobov z mykénskeho obdobia.

Mestá v Grécku